***Blow-Up*** er en italiensk-britisk-amerikansk dramathriller og mysteriefilm fra 1966 regissert av Michelangelo Antonioni. Filmen handler om en fotograf som er ute og ta bilder i en park i London. Når han fremkaller bildene oppdager han noe som kan tyde på en alvirlig forbrytelse. Hovedrollen spilles av David Hemmings, mens sentrale biroller spilles av Vanessa Redgrave og Sarah Miles. Filmen er engelskspråklig og ble i sin helhet innspilt i London. Manus er basert på Julio Cortázars novelle "Las babas del diablo", fra 1959.

Den ble belønnet med Gullpalmen under Filmfestivalen i Cannes, og ble totalt tildelt ni priser i perioden 1967-68. Den ble nominert til ytterligere seks, inkludert to Oscar-nominasjoner.

Kommersielt sett er dette Antonionis mest suksessfulle film. Den har i ettertid blitt regnet som en kultfilm.

David Hemmings fikk sitt internasjonale gjennombrudd i denne filmen.

Handling
--------

Thomas er en fotograf i London med øye for det spesielle. Han fotograferer alt fra supermodeller til belastede sider av samfunnet. En dag er han i en park der han helt tilfeldig tar bilder av en ung kvinne og en ung mann som omfavner hverandre på en benk.Kvinnen, som heter Jane, følger etter ham og tilbyr ham sex for å få bildene tilbake. Thomas tar imot tilbudet, men nekter å levere henne filmen.

Da han fremkaller bildene får han øye på en hånd med en revolver, og tror dermed det dreier seg om et mord. Han akter å foreta seg noe, men både bildene og liket forsvinner. Thomas begynner etterhvert å bli usikker på hva som er virkelighet og hva som er fantasi.

Om filmen
---------

En sentral del av handlinga foregår i Maryon Park i London
*Blow-Up* ble innspilt våren og sommeren 1966 i London.

Dette er Antonionis første av i alt tre engelskspråklige filmer han regisserte. De andre to er *Zabriskie Point* (1970) og *Yrke: Reporter* (1975).

### Popularitet og økonomi

Filmen innbrakte rundt $20 millioner globalt.

Produksjonskostnadene var på $1,8 millioner.

### Anmelderne

Filmen ble godt mottatt av kritikerne, noe som gjenspeiles i at den har fått 87 % på Rotten Tomatoes. Den amerikanske filmanmelderen Roger Ebert gav den 4 av 4 stjerner i 1998 og plasserte den på sin eksklusive liste over «Great Movies».

Dagbladets anmelder gav den terningkast fire, mens VG og Dagsavisen gav den fem. Aftenpostens anmelder beskrev den som et teknisk og kunstnerisk mesterverk og omtalte Hemmings skuespillerprestasjoner som fabelaktig.

I populærkultur
---------------

Brian De Palmas thriller *Blow Out* fra 1981 er inspirert av *Blow-Up*. Her er fotograf byttet ut med lydtekniker. 

Også Francis Ford Coppolas *Avlyttingen* fra 1974 er inspirert av filmen.

Rollebesetning
--------------

* David Hemmings: Thomas
* Vanessa Redgrave: Jane
* Sarah Miles: Patricia
* John Castle: Bill
* Veruschka von Lehndorff: Verushka
* Jane Birkin: Blondinne
* Gillian Hills: Brunette

Referanser
----------

1. 1 2 3 4  IMDb business/filming dates
2. ↑  IMDb awards
3. ↑  Allmovie
4. ↑  CNN - 'Blow-Up' star David Hemmings dies at 62 (4.12.2003) «British actor David Hemmings, renowned for his film roles in the 1960s cult classics "Blow-Up" and "Barbarella,"...»
5. ↑  Brigitte Tast, Hans-Jürgen Tast: *light room - dark room. Antonionis "Blow-Up" und der Traumjob Fotograf*, Kulleraugen Vis.Komm. Nr. 44, Schellerten 2014, ISBN 978-3-88842-044-3
6. ↑  The Guardian - David Hemmings (5.12.2003)
7. ↑  IMDb filming locations
8. ↑  «Blow-Up (1966)». *Rotten Tomatoes* **(engelsk)**. Besøkt 19. april 2019.
9. ↑  Ebert, Roger (1998)
10. ↑  Dagbladet Film - Blow-Up
11. ↑  Aftenposten morgen - Blow-Up (30.5.1967, s.8)
12. 1 2  Mandatory - 10 Stealth Movie Remakes (2012) Arkivert 1. februar 2014 hos Wayback Machine.

Eksterne lenker
---------------

* (en) *Blow-Up* på Internet Movie Database Rediger på Wikidata

* (no) *Blow-Up* hos Filmfront Rediger på Wikidata

* (sv) *Blow-Up* i Svensk Filmdatabas Rediger på Wikidata

* (da) *Blow-Up* i Danmark Nationale Filminstitut Rediger på Wikidata

* (en) *Blow-Up* på AllMovie Rediger på Wikidata

* (fr) *Blow-Up* på Allociné Rediger på Wikidata

* (nl) *Blow-Up* på MovieMeter Rediger på Wikidata

* (en) *Blow-Up* på Turner Classic Movies Rediger på Wikidata

* (en) *Blow-Up* på American Film Institute Rediger på Wikidata

* (en) *Blow-Up* på Rotten Tomatoes Rediger på Wikidata

Portal: Film


|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** VIAF **·** GND **·** LCCN
 |